VS001546
Datum: 1994-03-23T01:00:00.000+01:00
datum_sodbe_i_stopnje: 2004-02-24T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - telesne bolečine - strah - zmanjšanje življenjske aktivnosti
skupina: poškodbe prsne in trebušne votline in njihove posledice - poseg v druge pravice osebnosti
fischer: lahki primeri
odskodnina: 1.500.000 SIT
opombe: II Ips 736/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Mlajša ženska.

## Škodni dogodek

Pri oškodovanki je jemanje zdravila, ki ji je bilo predpisano za zdravljenje tuberkuloze, znižalo učinkovitost kontracepcijskih tablet, kar je pripeljalo do nezaželene zanositve in posledično do medicinsko indiciranega splava. O stranskih učinkih zdravila ni bila obveščena, čeprav je zdravnico seznanila, da jemlje kotracepcijske tablete.

## Poškodba

Običajne posledice instrumentalne prekinitve nosečnosti.

## Telesne bolečine

150.000,00 SIT Oškodovanka je zaradi instrumentalne prekinitve nosečnosti utrpela le blažje in kratkotrajne bolečine.

#### Hospitalizacija

3 dni.

## Strah

100.000,00 SIT Oškodovanka od posega dalje trpi strah zaradi morebitnih posledic na njeno sposobnost ponovne zanositve, strah pred morebitno zanositvijo in strah ob jemanju zdravil, saj se stalno sprašuje, kakšne stranske učinke bi zdravila lahko imela.

## Zmanjšanje življenjske aktivnosti

250.000,00 SIT Zmanjšanje življenjskih aktivnosti se pri oškodovanki kaže v obliki strahu pred spolnimi odnosi in posledično na prikrajšanju na področju normalnega spolnega življenja.

## Kršitev drugih pravic osebnosti

1.100.000 SIT Kršitev pravice do svobodnega odločanja o rojstvu otroka in pravice do telesne in duševne integritete.

Nosečnost in splav sta pri oškodovanki povzročila hude psihične stiske. Oškodovanka je ob splavu doživljala grozne in mučne občutke, saj se je naenkrat znašla med ženskami, ki splav uporabljajo kot obliko kontracepcije, sama pa je skušala narediti vse, da bi kaj takšnega preprečila. Sam poseg je oškodovanki zapustil hude travme ter vplival na njeno intimno življenje. Zaradi vseh teh sprememb je prišlo tudi do razpada zveze s fantom, s katerim je zanosila.

---

URS člen 35, 55, ZOR člen 200, 203